नई दिल्ली। वित्त मंत्रालय की जिम्मेदारी फिर से केंद्रीय मंत्री अरुण जेटली संभालने जा रहे हैं। गुरुवार को जेटली वित्त मंत्रालय की जिम्मेदारी संभाल लेंगे। बीमार होने की वजह से जेटली के कार्यभार की जिम्मेदारी केंद्रीय रेल मंत्री पीयूष गोयल संभाल रहे थे। जेटली गुरुवार सुबह 11 बजे नार्थ ब्लाक में चार्ज लेंगे। वित्त मंत्रालय के साथ कंपनी मामले के मंत्रालय भी जेटली के अधीन हो जाएंगे। गोयल वित्त मंत्रालय के साथ कंपनी मामले के मंत्रालय का अतिरिक्त कार्यभार संभाल रहे थे।